钦定古今图书集成/方舆汇编/职方典/第1354卷 > 《石室记》陶翼
## 钦定古今图书集成/方舆汇编/职方典/第1354卷 > 《石室记》陶翼

混元丧精，天地均气，融川结山曷尝私于一物哉？而
韬奇毓秀，绝与类殊，疑得造化之偏者。其崧台石室，
欤崖断穴，露呀然而辟，斲嵌崆刳，巀㠔掀层巅，划巨
石顽青，老碧将堕复屹，交撑互搘，如竦如立，龙蛇盘
蛰，烟云出没。中敞平地，广亩侧环，翠壁逾仞，滴乳成
柱，凝岚作盖。若非神驱鬼役，凿空架虚，不栋不榱，畴
克其壮？又不知列仙移来，真宰凿出，吁其伟乎！《图经》
谓“帝觞百神之所”，亦九九小洞天之一也。谿泉清冷，
林鸟嘲哳，猿跳鹿驯，藤刺薜缠。春葩夏飙，秋菊冬桂，
皆常景物，何足诧尚？去夏五月，侬寇轶境，二广骚动。
朝廷命翼参掌漕计，助饷军实。明年春，贼平，每按部
西江，停舟下瀬，与前郡守曲台丁宝《臣元珍》，今郡守
殿“省江东之乘，公休纵游为乐，穷幽抉胜，饫心饱目。
因状厥实，用示将来。”